13Jvol. 31 Jurnalul Oficial al Uniunii Europene 171 32001R1852 L253/17 JURNALUL OFICIAL AL COMUNITĂȚILOR EUROPENE 21.9.2001 REGULAMENTUL (CE) NR. 1852/2001 AL COMISIEI din 20 septembrie 2001 de stabilire a normelor de aplicare privind punerea la dispoziția publicului a anumitor informații și protecția informațiilor furnizate în conformitate cu Regulamentul (CE) nr. 258/97 al Parlamentului European și al Consiliului COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimen- tele și ingredientele alimentare noi (!), în special articolul 4 aline- atul (5) și articolul 10, întrucât: (1) Experienţa practică a demonstrat necesitatea stabilirii unor norme de aplicare privind protecția informațiilor furnizate de solicitanți, în scopul asigurării bunei desfășurări a eva- luării cererilor prezentate în conformitate cu Regulamen- tul (CE) nr. 258/97. (2) Aceste norme ar trebui să asigure confidențialitatea infor- mațiilor privind procesul de fabricație, în cazul în care divulgarea unor asemenea informaţii ar putea afecta competitivitatea solicitantului într-o măsură disproporționată. (3)  În scopul îmbunătățirii transparenței aplicării procedurilor stabilite la articolul 4 din Regulamentul (CE) nr. 258/97, anumite informații privind produsele evaluate în conformitate cu articolul respectiv, precum și privind rezultatele evaluării menționate, trebuie să fie puse la dis- poziția publicului. Aceste informații trebuie să fie publicate de către Comisie pe Internet. (4) Aceste norme de aplicare trebuie să fie conforme cu noul cadru legislativ stabilit prin Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organis- melor modificate genetic și de abrogare a Directivei 90/220/CEE a Consiliului (2). (5) Măsurile prevăzute de prezentul regulament sunt în conformitate cu avizul Comitetului permanent pentru pro- duse alimentare, ADOPTĂ PREZENTUL REGULAMENT: Articolul 1 (1) Comisia, autoritățile naționale ale statelor membre și organismele de evaluare a produselor alimentare menționate la articolul 4 alineatul (3) din Regulamentul (CE) nr. 258/97 nu divulgă informațiile identificate ca fiind confidențiale în conformitate cu alineatul (3), cu excepția informațiilor care trebuie să fie făcute publice, în cazul în care circumstanțele o impun, în scopul protecției sănătății umane. (2) Solicitantul poate specifica faptul că informațiile pe care le furnizează în conformitate cu Regulamentul (CE) nr. 258/97 () JOL43,1421997,p. 1. () JOL106,1742001,p. 1. privind procesul de fabricație trebuie să rămână confidențiale, deoarece divulgarea acestora îi poate afecta competitivitatea. În astfel de cazuri trebuie să se furnizeze dovezi verificabile. (3) Autoritatea competentă a statului membru care primește cererea stabilește, după consultarea solicitantului, care dintre informațiile privind procesul de fabricație trebuie să rămână con- fidențiale și informează solicitantul, organismul competent de evaluare a produselor alimentare și Comisia în legătură cu decizia adoptată. (4) Comisia se asigură că statele membre sunt informate în legă- tură cu orice decizie care i-a fost comunicată în conformitate cu alineatul (3). Articolul 2 (1) După ce evaluarea inițială a cererii este efectuată în conformitate cu articolul 4 alineatul (1) din Regulamentul (CE) nr. 258/97, Comisia pune la dispoziția publicului următoarele informații: (a) numele și adresa solicitantului; (b) o descriere care să permită identificarea alimentului sau a ingredientului alimentar; (c) utilizarea avută în vedere pentru alimentul sau ingredientul alimentar respectiv; (d) un rezumat al dosarului, cu excepţia părţilor al căror caracter confidențial a fost stabilit în conformitate cu articolul 1 ali- neatul (3); (e) data primirii cererii complete. (2) Comisia pune la dispoziția publicului raportul de evaluare ini- țial, cu excepția informațiilor identificate ca fiind confidențiale în conformitate cu articolul 1 alineatul (3), după cum urmează: (a) în cazul în care nu se formulează obiecții în conformitate cu articolul 6 alineatul (4) din Regulamentul (CE) nr. 258/97, raportul de evaluare inițial este pus la dispoziția publicului după expirarea perioadei de 60 de zile menționate la articolul respectiv și după scurgerea timpului necesar notificării solici- tantului; (b) în cazul în care, în conformitate cu articolul 7 din Regulamen- tul (CE) nr. 258/97, se solicită o decizie de autorizare, raportul de evaluare inițial este pus la dispoziția publicului, în măsura în care acest lucru este posibil, concomitent cu emiterea avi- zului de către Comitetul științific pentru alimentație umană sau, în cazul în care acest aviz nu este necesar, la data publi- cării deciziei în Jurnalul Oficial al Comunităților Europene. Articolul 3 Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.